### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra EL**

*Hvad vil vi gerne opnå? Hvorfor stilles forslaget?*

I [adresse] stiller vi krav om, at alle, der løser opgaver for os, skal arbejde under fair forhold. Det handler grundlæggende om at sikre fair konkurrence for de virksomheder, der har ordentlige arbejdsforhold og dermed har fair forhold. De skal ikke udkonkurres af virksomheder, der ikke tilbyder fair forhold. Derfor ønsker vi i Enhedslisten, at der afsættes midler til en forstærket indsats fx med inspiration fra indsatsen i København.

“[adresse] har derudover et indsatsteam mod social dumping. Indsatsteamet følger op på, at klausulerne reelt bliver overholdt. Det sker med en målrettet kontrolindsats i form af både fysiske besøg på blandt andet byggepladser, samt dokumentkontroller, når der vurderes at være risiko for social dumping.”

*Eventuelle input til hvem, hvad, hvordan og hvor mange ressourcer*

I [adresse] er indsatsen organiseret således, at medarbejdere i kommunen selv gennemfører løbende interne kontroller. Desuden benytter kommunen et eksternt konsulenthus til at gennemføre årlige stikprøvekontroller om overholdelse af de sociale klausuler. Desuden benyttes konsulenthuset ligeledes, hvis der opstår mistanke om brud på klausulerne. Det er denne indsats, vi ønsker styrket.

Hugo Bech og Dagny Nilsson.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.